**Poštovani maturanti,**

molim Vas da se pomoću korisničkog imena i lozinke prijavite u sustav; na mrežnoj stranici **www.postani-student.hr** Pažljivo čitajte upute za prijavu. Prijavljujte se s vlastitog mobitela i pravilno upišite broj. Ako slučajno na mobitelu imate stopirane poruke s nepoznatog broja maknite si tu opciju. Kada Vam isporuče PIN i TAN, provjerite podatke i potvrdite njihovu točnost. Čuvajte PIN i TAN, najbolje da prepišete brojeve na papir i spremite.

**Od 1. prosinca 2020. godine u 12.00 sati** počinju prijave ispita državne mature u školskoj godini 2020./2021. Prijave ispita državne mature završavaju **15. veljače 2021. godine u 12.00 sati**.

Dobro provjerite podatke, prijavite ispite i studijske programe (od 1. veljače 2021.). Od 1. veljače možete prijaviti 10 studijskih programa i nakon toga ponovno provjerite prijavljene ispite.

Nadam se da pratite i mrežne stranice [www.ncvvo.hr](http://www.ncvvo.hr/) i [www.postani-student.hr](http://www.postani-student.hr/) na kojima će biti objavljene sve potrebne informacije kao i važni datumi i rokovi. Na oglasnoj ploči u školi isto možete naći informacije; na mrežnoj stranici škole i u aplikaciji Teames u kanalu Državna matura. Na mrežnoj stranici NCVVO-a imate u tabu **U centru mature**, poseban vodič za pripremu ispita.

Ispitni koordinator za državnu maturu individualne informacije ima utorkom od 12 do 14 sati i četvrtkom u 15 sati u kabinetu geografije, soba 027. Učenici koji će tražiti PIT (Prilagodbu ispitne tehnologije) neka mi se osobno jave radi pripreme dokumentacije.

**Važno je pridržavati se uputa, nužno je dobro pročitati i prihvatiti *Opće uvjete prijava ispita državne mature i studijskih programa* prilikom prve prijave.**

**Ispitni koordinator za Državnu maturu:**

**Suzana Pešorda, prof.**